Document ID: 31991R2155

31991R2155
L 205/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 2155/91 AL CONSILIULUI
din 20 iunie 1991
de stabilire a dispozițiilor speciale privind aplicarea articolelor 37, 39 și 40 din acordul dintre Comunitatea Economică Europeană și Confederația Elvețiană privind asigurarea directă alta decât asigurarea de viață
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 57 alineatul 2, ultima teză și articolul 235,
având în vedere propunerea Comisiei (1),
în cooperare cu Parlamentul European (2),
având în vedere avizul Comitetului Economic și Social (3),
întrucât un acord între Comunitatea Economică Europeană și Confederația Elvețiană privind asigurarea directă alta decât asigurarea de viață a fost semnat la Luxemburg pe 10 octombrie 1989;
întrucât acest acord instituie un comitet mixt însărcinat cu asigurarea gestiunii și bunei execuții a acordului și cu luarea de decizii în cazurile prevăzute în acesta; întrucât trebuie, pe de o parte, să fie desemnați reprezentanții Comunității în comitetul mixt și, pe de altă parte, să fie stabilite dispozițiile speciale pentru adoptarea unei poziții a Comunității în comitetul mixt,
ADOPTĂ PREZENTUL REGULAMENT:
Articolul 1
În cadrul comitetului mixt prevăzut la articolul 37 din acord, Comunitatea este reprezentată de Comisie, sprijinită de reprezentanții statelor membre.
Articolul 2
Poziția Comunității în cadrul comitetului mixt se stabilește de Consiliu cu majoritate calificată la propunerea Comisiei.
Pentru adoptarea deciziilor comitetului mixt în temeiul articolelor 37, 39 și 40 din acord, Comisia supune propunerile Consiliului, care decide cu majoritate calificată.
Articolul 3
Prezentul regulament intră în vigoare în ziua următoare datei publicării sale în Jurnalul Oficial al Comunităților Europene.
Prezentul regulament este obligatoriu în toate elementele sale și este direct aplicabil în fiecare stat membru.
Adoptat la Luxemburg, 20 iunie 1991.

Labels: 2
15
18